**Елементи уговора о којима ће се преговарати и начин преговарања у поступку јавне набавке**

**Услуге одржавања програма за буџет и рачуноводство , ЈН 2023/17**

* Елемент уговора о којем ће се преговарати је **цена.**
* У Конкурсној документацији су дати минимални захтеви набавке. Преговарање о минималним захтевима није дозвољено.
* Преговарање се врши у писаној форми, а може се наставити и електронским путем, преко електронске поште.
* Преговарање у писаној форми врши се тако што понуђач у Обрасцу понуде, који је саставни део конкурсне документације, уписује укупну понуђену цену;
* Након отварања понуде и добијања Записника о отварању понуда, Комисија за јавну набавку врши преглед и стручну оцену понуде, на основу услова и захтева из документације о јавној набавци.
* Комисија за јавну набавку ће непосредно након отварања понуда, истога дана у 12,30 часова приступити преговарању са понуђачем, путем електронске поште, на начин да ће на мејл адресу понуђача (наведену у Обрасцу понуде) упутити позив понуђачу да се изјасни и понуди нижу цену од цене дате у Обрасцу понуде.
* Понуђач електронским путем, на мејл адресу Наручиоца шаље изјашњење о томе да ли нуди нижу цену и наводи понуђену цену у том кругу преговарања. Уколико понуђач остаје при цени датој у Обрасцу понуде, дужан је да то назначи. Уколико је понуђена цена у овом кругу преговарања коначна понуђена цена, потребно је да понуђач то назначи.
* Преговарање може да се врши у више корака, на исти начин, све док се понуђач који учествују у поступку не изјасни да је последња понуђена цена и коначна цена.
* Комисија за јавну набавку ће водити Записник о преговарању.
* Уколико понуђач буде понудио нижу цену од цене исказане у достављеној понуди, Комисија за јавну набавку ће путем Портала јавних набавки, упутити понуђачу Позив за подношење коначне понуде. Да би понуда која је у току преговора измењена у односу на почетну могла узети у разматрање и рангирати, иста мора бити послата путем Портала јавних набавки. Приликом позивања понуђача на достављање коначне понуде, Наручилац означава које делове понуде које понуђачи поново достављају. Након истека рока за подношење коначних понуда, путем Портала јавних набавки спроводи се аутомаско отварање понуда и формира Записник о отварању коначних понуда.